Document ID: /roh_data/filtered/fineweb-2-filterrobots_roh.jsonl.gz/34824

Questa stad ha la gronda part dals Svizzers decis da renunziar a las vacanzas en l'ester e da restar en Svizra e passentar lur vacanzas tranter las belezzas sper chasa. E questa stad particulara vegn publitgà in cudesch che para d'esser ponderà aposta. In cudesch che ha sco destinatariils turists che vulan scuvrir la natira tessinaisa. I sa tracta d'ina guida turistica publitgada cun il num «Un tuffo in Ticino», per tudestg «Wild und frisch Tessin». Quest cudesch preschenta 120 lieus per ir a sanudar e sa refrestgentar durant ils dis pli chauds.